section_heading: Radnja
paragraph_text: Uskoro Calebu Nathanova narcisoidnost, pretjerano konzumiranje alkohola i bezobrazno ponašanje prema Kyoko i Avi počne ići na živce. Saznaje da Nathan planira nadograditi Avu tako što će "ubiti" njezinu trenutačnu osobnost. Kada se jedne noći Nathan napije sve dok se ne onesvijesti, Caleb krade njegovu karticu kako bi mogao pristupiti svim sobama i kompjuterima na imanju. Kada promijeni Nathanov kod za pristup, otkriva da je Nathan sve prethodne modele uništio te također saznaje da je Kyoko također android. Sumnjajući da je možda i on sam robot, Caleb si razreže ruku kako bi se uvjerio da je još uvijek ljudsko biće.